കാപ്പുകയത്ത് ഈ വര്ഷം നെല്കൃഷി ഉഷാറാകും എലിക്കുളം: റബറിന്റെ നാട്ടില് നെല്കൃഷിയെ നെഞ്ചോടു ചേര്ക്കുന്ന കാപ്പുകയത്ത് ഈ വര്ഷവും നെല്കൃഷി പൊലിക്കും. കാഞ്ഞിരപ്പള്ളി താലൂക്കില്പ്പെടുന്ന എലിക്കുളം പഞ്ചായത്തിലെ കാപ്പുകയത്ത് കഴിഞ്ഞ മൂന്നു വര്ഷം കൊണ്ട് മൂന്നേക്കറില് നിന്നു മുപ്പത്തഞ്ചേക്കറിലേക്കാണ് നെല്കൃഷി മുന്നേറിയത്. കര്ഷക കൂട്ടായ്മകളുടെയും കൃഷി വകുപ്പിന്റെയും ത്രിതല പഞ്ചായത്തുകളുടെയും ഒത്തൊരുമയുടെ ഫലമാണിത്. എലിക്കുളം റൈസ് എന്ന പേരില് സ്വന്തം വിഷരഹിത അരി വിപണിയിലെത്തിക്കാനും സാധിച്ചിരുന്നു. ഈ വര്ഷത്തെ മുണ്ടകന് കൃഷിക്കുള്ള നെല് വിത്ത് വിതരണം പഞ്ചായത്ത് പ്രസിഡന്റ് എസ്. ഷാജി ഉദ്ഘാടനം ചെയ്തു. വൈസ് പ്രസിഡന്റ് സില്വി വിത്സന് അധ്യക്ഷതവഹിച്ചു. കൃഷി ഓഫീസര് നിസ ലത്തീഫ് പദ്ധതി വിശദീകരണം നടത്തി. പഞ്ചായത്തംഗങ്ങളായ ദീപാ ശ്രീജേഷ്, ആശാ റോയി, അസിസ്റ്റന്റ് കൃഷി ഓഫീസര് അനൂപ് കെ. കരുണാകരന്, എലിക്കുളം അര്ബന് ബാങ്ക് ഭരണ സമിതിയംഗം കെ.സി. സോണി, പാടശേഖര സമിതി സെക്രട്ടറി ജസ്റ്റിന് ജോര്ജ് മണ്ഡപത്തില്, ടി.എന്. കുട്ടപ്പന് താന്നിക്കല്, ജോര്ജ് മണ്ഡപത്തില്, ഔസേപ്പച്ചന് ഞാറയ്ക്കല്, ജെയ്മോന് തെക്കേക്കൂറ്റ്, ജോസ് ടോം ഇടശേരിപവ്വത്ത്, മെല്വിന് പവ്വത്ത് തുടങ്ങിയവര് പ്രസംഗിച്ചു.